S-628/2021

Mál þetta sem dómtekið var 24. júní 2021 höfðaði Lögreglustjórinn á Suðurnesjum með ákæru 8. mars 2021 á hendur Ó-kk-þgf G-kk-þgf, kt. [...], [...], Reykjanesbæ:

„fyrir umferðarlagabrot, með því að hafa, föstudaginn 13. nóvember 2020, ekið bifreiðinni [...], inn Tjarnarbakka, Reykjanesbæ, og þaðan inn [...], undir áhrifum ávana-og fíkniefna sem bönnuð eru á íslensku yfirráðasvæði (í blóði mældist amfetamín 220 ng/ml og tetrahýdrókannabínól 13 ng/ml) og því ekki verið fær um að stjórna bifreiðinni örugglega.

Telst þessi háttsemi ákærða varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

Þess er krafi stað ákærði verði dæmdur til refsingar og til greiðslu alls sakarkostnaðar. Þá er þess jafnframt krafist að ákærði verði dæmdur til að sæta sviptingu ökuréttar, sbr.

101. gr. umferðarlaga nr. 77/2019.“

Í þinghaldi 24. júní sl. var mál S- 1101/2021 sameinað máli þessu með stoð í 1. mgr. 169. gr. laga nr. 88/2008. Það mál var höfðað með ákæru á hendur ákærða 10. maí 2021:

„fyrir umferðarlagabrot, með því að hafa, mánudaginn 1. mars 2021, ekið bifreiðinni [...], suður Njarðarbraut, við Vallarás, Reykjanesbæ, undir áhrifum ávana- og fíkniefna sem bönnuð eru á íslensku yfirráðasvæði (í blóði mældist amfetamín 160 ng/ml og tetrahýdrókannabínól 6,5 ng/ml) og því ekki verið fær um að stjórna bifreiðinni örugglega. Telst þessi háttsemi ákærða varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

Þess er krafi stað ákærði verði dæmdur til refsingar og til greiðslu alls sakarkostnaðar. Þá er þess jafnframt krafist að ákærði verði dæmdur til að sæta sviptingu ökuréttar, sbr.

101. gr. umferðarlaga nr. 77/2019.“

Í þinghaldi 24. júní sl. var jafnframt mál S- 1387/2021 sameinað máli þessu með stoð í 1. mgr. 169. gr. laga nr. 88/2008. Það mál var höfðað með ákæru á hendur ákærða 7. júní 2021:

„fyrir þjófnað, miðvikudaginn 30. september 2020, úr verslun BYKOí Reykjanesbæ, með því að hafa tekið í heimildarleysi úr versluninni, og án þess að greiða fyrir, rakamæli, dósa segul, merkipenna og síðu bít, að verðmæti kr. 29.960.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Þ ess er krafist að ákærði verði dæmdur til refsingar og til greiðslu alls sakarkostnaðar.“

Kröfur ákærða í málinu eru þær að honum verði gerð sú vægasta refsing sem lög leyfa. Þá krefst verjandi ákærða hæfilegrar þóknunar sér til handa vegna verjandastarfans.

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir og var málið tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Sakaferill ákærða nær aftur til ársins 1985 en óþarft er fyrir mál þetta að fara yfir elstu málin. Eftirtalin mál komu til skoðunar við mat á refsingu. Tvær sektargerðir vegna aksturs ökutækis undir áhrifum fíkniefna sem ákærði undirgekkst hjá Lögreglustjóranum á Suðurnesjum 28. ágúst 2014 en þær hafa ekki ítrekunaráhrif við mat á refsingu nú, þar sem meira en fimm ár liðu milli brota. Dómur Héraðsdóms Reykjaness 30. nóvember 2018 þar sem ákærði var dæmdur í 4 mánaða fangelsi, skilorðsbundið til tveggja ára, fyrir glæfraakstur sem braut gegn ákvæðum umferðarlaga og hegningarlaga, sem og eitt smávægilegt þjófnaðarbrot. Með háttsemi sinni í málum S- 628/2021 og S- 1387/2021 rauf ákærði skilorð samkvæmt fyrrnefndum dómi. Með vísan til 60. gr. og 77. gr. almennra hegningarlaga nr. 19/1940 er skilorðsdómurinn tekin upp og dæmdur ásamt þeim brotum sem eru til meðferðar í máli þessu. Með hliðsjón af sakarefni málsins þykir refsing ákærða hæfilega ákveðin fangelsi í 5 mánuði en fresta skal fullnustu þeirrar refsingar og skal hún niður falla að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940. Ákærði greiði jafnframt 400.000 króna sekt til ríkissjóðs og komi 24 daga fangelsi í stað sektarinnar verði hún eigi greidd innan fjögurra vikna frá birtingu dóms þessa.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði dæmist því til að greiða útlagðan kostnað vegna rannsókna á lífsýnum, samtals 441.409 krónur. Ákærði greiði einnig þóknun og kostnað skipaðs verjanda síns í málinu, Á-kvk-ef B-kvk-ef E-kvk-ef lögmanns, sem hæfilega þykir ákveðin með þeim hætti sem í dómsorði greinir.

Með vísan til framangreinds þykir, í samræmi við kröfugerð ákæruvalds og með vísan til 99. og 101. gr. umferðarlaga nr. 77/2019, rétt að svipta ákærða ökurétti í 27 mánuði frá birtingu dóms þessa að telja.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði Ó-kk-nf G-kk-nf sæti fangelsi í 5 mánuði en fresta skal fullnustu þeirrar refsingar og skal hún niður falla að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði greiði jafnframt 400.000 króna sekt til ríkissjóðs og komi 24 daga fangelsi í stað sektarinnar verði hún eigi greidd innan fjögurra vikna frá birtingu dóms þessa.

Ákærði er sviptur ökurétti í 27 mánuði frá birtingu dóms að telja.

Ákærði greiði allan sakarkostnað, 647.649 krónur, þ. m. t. málsvarnarlaun skipaðs verjanda síns, Á-kvk-ef B-kvk-ef E-kvk-ef lögmanns, sem þykir hæfilega ákveðin 188.480 krónur að virðisaukaskatti meðtöldum, svo og ferðakostnað hennar að fjárhæð 17.760 krónur.

Ó-kk-nf E-kk-nf J-kk-nf